Spesiale lied: Reformasie 500 – eShop @ BM
Spesiale lied: Reformasie 500
NIE NET IETS OM OOR TE PREEK NIE, MAAR OOK VAN TE SING!
Die 500-jarige herdenking van die begin van die Reformasie het die hele Protestantse kerk in rep en roer! Daar is egter nie baie bestaande liedere wat dit vir gemeentes moontlik maak om oor die groot geleentheid te sing nie. Juis daarom het VONKK (Voortgesette Ontwikkeling van Nuwe Klassieke Kerkmusiek) spesiaal ‘n lied geskep wat die tradisionele 5 sola’s van die Reformasie in een lied, VONKK 341 bymekaar bring. Op die bekende en gewilde melodie van Maarten Luther, “’n Vaste burg is onse God” word die Sola Scriptura, Sola Gratia, Sola Fide, Solus Christus en Soli Deo Gloria vars in die mond van die gemeente geplaas. Die VONKK-werkgroep wil graag GRATIS vir alle gemeentes die geleentheid gee om tydens die feesjaar hierdie aangrypende lied te kan sing. Kliek slegs op die volgende skakel: KLIK HIER waar jy die volgende leêrs van VONKK 341 gratis kan aflaai:
die melodielyn (ML) met akkoorde
die orrelbegeleiding (OB)
kantory/koorverwerkings (KV) van die lied
musikale en instrumentale verrykings (MV) by die lied
die Power Point (PP)
asook die pragtige Engelse vertaling (TK) van die teks
Vir die VONKK-werkgroep is dit belangrik dat daar voortdurend steeds gewerk word aan nuwe kerkliedere – ook in ‘n meer tradisionele styl. Ons glo in ‘n God glo wat nooit finaal en volledig onder woorde (of note) gebring kan word nie. Juis daarom moet daar konstant gewerk word aan liedere in verskillende style wat lidmate hulle geloof opnuut op hulle lippe sal laat neem. Dit is die doelstelling van VONKK.
Gemeentes wat nog nie met ‘n VONKK-lisensie ingeteken is nie, kan bloot Christian Copyright Licensing International (CCLI) se kantore by 021 914 8908 kontak en aansoek doen vir ‘n VONKK-lisensie. Die koste per gemeente beloop slegs R350 per jaar. Daardie registrasie gee gemeentes dan op VONKK se webwerf www.vonkk.co.za toegang tot byna 400 liedere se bladmusiek en tekste, asook Power Points, musikale verrykings met instrumentale verwerkings van liedere en ook kantoryverwerkings vir kore en sanggroepe.
VONKK-lisensiehouers kan egter ook, indien hulle dit sou verkies, ‘n datastokkie met al die VONKK-musiek en Power Points daarop by Bybel-Media Handel @R270.00 bestel. Klik hier om die bestelvorm af te laai en e-pos dit aan ilse@bmedia.co.za.
Deeloproepe: 0860 26 33 44
Direkte bestellings: bestel@bmedia.co.za
Kom laat ons sing!
Ds. Jacques Louw
Voorsitter van VONKK